ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ

ΜΟΝΑΔΑ ΔΙΑΣΦΑΛΙΣΗΣ ΠΟΙΟΤΗΤΑΣ

ΔΙΑΔΙΚΑΣΙΑ ΕΣΔΠ

Δ-4.1 ΕΣΩΤΕΡΙΚΗ ΑΞΙΟΛΟΓΗΣΗ

****«Αναβάθμιση της ποιότητας του Γεωπονικού Πανεπιστημίου Αθηνών, για την αποδοτικότερη και αποτελεσματικότερη λειτουργία του \_ Υποστήριξη ΜΟΔΙΠ ΓΠΑ» με κωδικό ΟΠΣ (MIS) 5092075, που συγχρηματοδοτείται από Ευρωπαϊκούς (Ευρωπαϊκό Κοινωνικό Ταμείο) και Εθνικούς πόρους

ΠΙΝΑΚΑΣ ΠΕΡΙΕΧΟΜΕΝΩΝ

[**1** **ΣΚΟΠΟΣ** 2](#_Toc145943422)

[**2** **ΒΗΜΑΤΑ ΥΛΟΠΟΙΗΣΗΣ** 3](#_Toc145943423)

[**3** **ΧΡΟΝΟΔΙΑΓΡΑΜΜΑ** 6](#_Toc145943424)

[**4** **ΣΧΕΤΙΚΑ ΕΓΓΡΑΦΑ** 6](#_Toc145943425)

[**5** **ΤΕΚΜΗΡΙΩΣΗ - ΑΡΧΕΙΑ** 7](#_Toc145943426)

[**6** **ΥΠΕΥΘΥΝΟΤΗΤΕΣ** 7](#_Toc145943427)

[**7** **ΕΠΕΞΗΓΗΣΕΙΣ** 7](#_Toc145943428)

[**8** **ΟΔΗΓΙΕΣ ΕΡΓΑΣΙΑΣ** 7](#_Toc145943429)

[**9** **ΔΙΑΓΡΑΜΜΑ ΡΟΗΣ** 8](#_Toc145943430)

# ΣΚΟΠΟΣ

Σκοπός της Διαδικασίας είναι να περιγράψει τον τρόπο με τον οποίο προγραμματίζονται και διενεργούνται οι εσωτερικές αξιολογήσεις στο Ίδρυμα, προκειμένου να προσδιοριστεί το επίπεδο τήρησης και αποτελεσματικής εφαρμογής του Εσωτερικού Συστήματος Διασφάλισης Ποιότητας, στο εκπαιδευτικό, ερευνητικό και διοικητικό έργο του ΓΠΑ.

# ΒΗΜΑΤΑ ΥΛΟΠΟΙΗΣΗΣ

## Προγραμματισμός και προετοιμασία αξιολογήσεων

ΥΠΕΥΘΥΝΟΣ: ΜΟΔΙΠ

ΑΡΧΕΙΑ: Ε.4.1-01

ΠΕΡΙΓΡΑΦΗ:

Η ΜΟΔΙΠ είναι υπεύθυνη για τον προγραμματισμό των εσωτερικών αξιολογήσεων με βάση την κατάσταση κάθε μονάδας του Ιδρύματος, καθώς και τα αποτελέσματα προηγούμενων αξιολογήσεων.

Το πρόγραμμα αξιολογήσεων για κάθε έτος καταγράφεται στο έντυπο Ε.4.1-01. Όλες οι μονάδες του Ιδρύματος αξιολογούνται τουλάχιστον μία φορά το έτος. Έκτακτες αξιολογήσεις μπορούν να γίνουν κατά την κρίση της ΜΟΔΙΠ και της Διοίκησης.

Οι υπεύθυνοι των αξιολογούμενων Τμημάτων και οι αντίστοιχες ΟΜΕΑ των Ακαδημαϊκών Μονάδων ειδοποιούνται τουλάχιστον 15 ημέρες πριν από την αξιολόγηση του Τμήματός τους.

Σε κάθε Τμήμα επιθεωρείται το σύνολο των διαδικασιών και δραστηριοτήτων του.

Ο αξιολογητής επιλέγεται ώστε να είναι κατάλληλα εκπαιδευμένος και ανεξάρτητος από την Ακαδημαϊκή Μονάδα και το Πρόγραμμα Σπουδών που θα αξιολογήσει.

Ο αξιολογητής μελετά τις Διαδικασίες και τα σχετικά με την αξιολογούμενη δραστηριότητα ελεγχόμενα έγγραφα του Εσωτερικού Συστήματος Διασφάλισης Ποιότητας. Για την υποβοήθηση του έργου του δύναται να προετοιμάσει και να χρησιμοποιήσει ερωτηματολόγιο αξιολόγησης.

Κατ’ αντιστοιχία με τα παραπάνω, τα μέλη των ΟΜΕΑ προετοιμάζουν το αντίστοιχο υλικό που αφορά στο υπό αξιολόγηση Πρόγραμμα Σπουδών, πριν από την προγραμματισμένη ημερομηνία.

## Διενέργεια Αξιολογήσεων

Διενέργεια Αξιολογήσεων Προγραμμάτων Σπουδών και άλλων δομών – Καταγραφή αποτελεσμάτων

ΥΠΕΥΘΥΝΟΣ: ΜΟΔΙΠ, Τμήματα, Εσωτερικοί αξιολογητές

ΑΡΧΕΙΑ: Ε.4.1-02, Ε.4.1- 04, Ε.4.1-05, Ε.4.1 -06, Ε.4.1-07

ΠΕΡΙΓΡΑΦΗ:

1. Κατά την προγραμματισμένη συνάντηση του αξιολογητή της ΜΟΔΙΠ και των μελών της ΟΜΕΑ του Τμήματος ελέγχεται ο βαθμός ανταπόκρισης του/των Προγράμματος/-των Σπουδών με το αντίστοιχο πρότυπο της ΕΘΑΑΕ και συμπληρώνονται η Κατάσταση Ευρημάτων (Έντυπο Ε4.1-02) και το αντίστοιχο Ερωτηματολόγιο Εσωτερικής Αξιολόγησης Προγράμματος Σπουδών (Έντυπα Ε.4.1-04, Ε.4.1-05, Ε.4.1-06).

Τα ευρήματα και οι παρατηρήσεις του αξιολογητή, θετικές και αρνητικές, μπορούν να σχετίζονται με (ενδεικτικά):

* επιδόσεις φοιτητών
* αποτελέσματα ερωτηματολογίων φοιτητών, διδακτικού προσωπικού, αποφοίτων
* δεδομένα αποφοίτησης
* αξιολόγηση λειτουργίας υποδομών/ μαθησιακού περιβάλλοντος
* δεδομένα από αξιολογήσεις από εμπλεκόμενους φορείς (π.χ. φορείς Πρακτικής Άσκησης)
* δεδομένα από τις μελέτες απορρόφησης αποφοίτων.

Τα ευρήματα και οι παρατηρήσεις πρέπει να είναι τεκμηριωμένα, αντικειμενικά και ανεξάρτητα από προσωπικές απόψεις των αξιολογητών.

1. Κατά αντιστοιχία, στην προγραμματισμένη συνάντηση του αξιολογητή της ΜΟΔΙΠ με τον Υπεύθυνο Αξιολόγησης του ΚΕΔΙΒΙΜ, ελέγχεται ο βαθμός ανταπόκρισης του ΚΕΔΙΒΙΜ με το αντίστοιχο πρότυπο της ΕΘΑΑΕ και συμπληρώνονται η Κατάσταση Ευρημάτων (Έντυπο Ε4.1-02) και το Ερωτηματολόγιο Εσωτερικής Αξιολόγησης ΚΕΔΙΒΙΜ (Έντυπο Ε.4.1-07).

Τα ευρήματα και οι παρατηρήσεις πρέπει να είναι τεκμηριωμένα, αντικειμενικά και ανεξάρτητα από προσωπικές απόψεις των αξιολογητών.

Διενέργεια αξιολογήσεων ΕΣΔΠ - ΓΠΑ

ΥΠΕΥΘΥΝΟΣ: ΜΟΔΙΠ, Εσωτερικοί αξιολογητές

ΑΡΧΕΙΑ: Ε.4.1-02, Ε4.1-08

ΠΕΡΙΓΡΑΦΗ:

Η αξιολόγηση του Εσωτερικού Συστήματος Διασφάλισης Ποιότητας γίνεται από μέλη της ΜΟΔΙΠ-ΓΠΑ στα οποία ανατίθεται η εσωτερική αξιολόγηση μίας ή περισσοτέρων Διεργασιών του ΕΣΔΠ. Ο αξιολογητής κατά την αξιολόγηση της εκάστοτε Διεργασίας, συμπληρώνει την Κατάσταση Ευρημάτων (Ε.4.1-02) και το αντίστοιχο σημείο στο ερωτηματολόγιο (Ε.4.1-08) που αφορά την Διεργασία που ελέγχει.

Τα ευρήματα και οι παρατηρήσεις του, θετικές και αρνητικές, μπορούν να σχετίζονται με (ενδεικτικά):

* την γενική εικόνα της αξιολογούμενης δραστηριότητας
* τον βαθμό εφαρμογής των Διαδικασιών
* την αποτελεσματικότητα/αποδοτικότητα των Διαδικασιών
* την γνώση των Διαδικασιών από το προσωπικό
* την συλλογή δεδομένων ποιότητας
* την στοχοθεσία
* τα σημεία προς βελτίωση
* τις μη συμμορφώσεις (ως προς τις Διαδικασίες ή την πολιτική του Ιδρύματος ή άλλο ελεγχόμενο έγγραφο).

Τα ευρήματα και οι παρατηρήσεις πρέπει να είναι τεκμηριωμένα, αντικειμενικά και ανεξάρτητα από προσωπικές απόψεις των αξιολογητών.

**2.3 Αποκατάσταση ευρημάτων – Διορθωτικές ενέργειες**

ΥΠΕΥΘΥΝΟΣ: ΜΟΔΙΠ, Τμήματα, Εσωτερικοί αξιολογητές

ΑΡΧΕΙΟ: Ε.4.1-02, Ε.4.1-03

ΠΕΡΙΓΡΑΦΗ:

Για κάθε εύρημα (μη συμμόρφωση) ο αξιολογητής συμφωνεί με τα μέλη της ΟΜΕΑ του αξιολογούμενου Τμήματος ή με τον υπεύθυνο αξιολόγησης της αξιολογούμενης Μονάδας ή Υπηρεσίας, σχετικά με:

* την απαιτούμενη διόρθωση
* την διορθωτική ενέργεια προκειμένου να αντιμετωπιστεί η πρωταρχική αιτία της Μη Συμμόρφωσης
* τον Υπεύθυνο υλοποίησης
* την προθεσμία ολοκλήρωσης των προτεινόμενων διορθωτικών ή προληπτικών ενεργειών.

Ο αξιολογητής της ΜΟΔΙΠ και τα μέλη της ΟΜΕΑ του αξιολογούμενου Τμήματος ή o υπεύθυνος αξιολόγησης της αξιολογούμενης Μονάδας ή Υπηρεσίας συντάσσουν από κοινού το Σχέδιο Δράσης (Ε.4.1-03).

Η ΜΟΔΙΠ, σε συνεννόηση με τον εσωτερικό αξιολογητή, παρακολουθεί και καταγράφει την έγκαιρη υλοποίηση της διορθωτικής ενέργειας, συμπληρώνοντας τα σχετικά πεδία του Εντύπου.

Οι μη συμμορφώσεις που εντοπίστηκαν, εκτός από την αναφορά αξιολόγησης καταγράφονται και στο αντίστοιχο Έντυπο Ε.4.3-01 «Διορθωτικές Ενέργειες», για την καλύτερη παρακολούθηση της υλοποίησης των διορθωτικών ενεργειών.

**2.4 Αναφορά στην Διοίκηση**

ΥΠΕΥΘΥΝΟΣ: ΜΟΔΙΠ, Σύγκλητος

ΑΡΧΕΙΑ:

ΠΕΡΙΓΡΑΦΗ:

Η ΜΟΔΙΠ, ενημερώνει την Διοίκηση του ΓΠΑ για τα αποτελέσματα των αξιολογήσεων κατά την διάρκεια της ετήσιας ανασκόπησης της Διοίκησης και εκτάκτως, όταν απαιτείται.

# ΧΡΟΝΟΔΙΑΓΡΑΜΜΑ

Όλες οι Μονάδες του ΓΠΑ, που εφαρμόζουν το ΕΣΔΠ, αξιολογούνται από την ΜΟΔΙΠ, τουλάχιστον μία φορά κατ’ έτος.

# ΣΧΕΤΙΚΑ ΕΓΓΡΑΦΑ

* Οι Ετήσιες Εσωτερικές Εκθέσεις των Ακαδημαϊκών Μονάδων
* Στοιχεία για την ερευνητική δραστηριότητα του Γεωπονικού Πανεπιστημίου Αθηνών
* Τα δεδομένα του ΟΠΕΣΠ
* Επιδόσεις φοιτητών, αποτελέσματα ερωτηματολογίων φοιτητών/διδακτικού προσωπικού, αξιολόγηση μαθησιακών αποτελεσμάτων, δεδομένα αποφοίτησης
* Εγχειρίδιο Διαδικασιών Ποιότητας της ΜΟΔΙΠ
* Τα αποτελέσματα των Διεργασιών του Εσωτερικού Συστήματος Διασφάλισης Ποιότητας του Γεωπονικού Πανεπιστημίου Αθηνών
* Αρχείο τεκμηρίωσης διεργασίας 4 (πρόγραμμα, ερωτηματολόγιο, πρακτικά της συνεδρίασης της ΜΟΔΙΠ, αναφορά και κατάλογος των διορθωτικών ή/και προληπτικών ενεργειών)

# ΤΕΚΜΗΡΙΩΣΗ – ΑΡΧΕΙΑ

|  |  |  |  |  |  |
| --- | --- | --- | --- | --- | --- |
| **ΚΩΔΙΚΟΣ** | **ΤΙΤΛΟΣ** | **ΤΡΟΠΟΣ ΤΗΡΗΣΗΣ** | | **ΧΡΟΝΟΣ ΦΥΛΑΞΗΣ** | **ΥΠΕΥΘΥΝΟΣ ΤΗΡΗΣΗΣ** |
| **ΕΝΤΥΠΟ** | **ΗΛΕΚΤΡ/ΚΟ** |
| **Ε.4.1-01** | Πρόγραμμα εσωτερικών αξιολογήσεων |  | **✓** | 5 έτη | ΜΟΔΙΠ |
| **Ε.4.1-02** | Κατάσταση Ευρημάτων |  | **✓** | Επ’ άπειρον | ΜΟΔΙΠ |
| **Ε.4.1-03** | Σχέδιο Δράσης Διορθωτικών Ενεργειών |  | **✓** | Επ’ άπειρον | ΜΟΔΙΠ |
| **Ε.4.1-04** | Ερωτηματολόγιο αξιολόγησης ΠΠΣ |  | **✓** | Επ’ άπειρον | ΜΟΔΙΠ |
| **Ε.4.1-05** | Ερωτηματολόγιο αξιολόγησης ΠΜΣ |  | **✓** | Επ’ άπειρον | ΜΟΔΙΠ |
| **Ε.4.1-06** | Ερωτηματολόγιο αξιολόγησης ΠΔΣ |  | **✓** | Επ’ άπειρον | ΜΟΔΙΠ |
| **Ε.4.1-07** | Ερωτηματολόγιο αξιολόγησης ΚΕΔΙΒΙΜ |  | **✓** | Επ’ άπειρον | ΜΟΔΙΠ |
| **Ε.4.1-08** | Ερωτηματολόγιο αξιολόγησης ΕΣΔΠ |  | **✓** | Επ’ άπειρον | ΜΟΔΙΠ |

# 

# ΥΠΕΥΘΥΝΟΤΗΤΕΣ

6.1 Η ΜΟΔΙΠ έχει την ευθύνη για την σύνταξη και την αναθεώρηση της παρούσας Διαδικασίας.

# ΕΠΕΞΗΓΗΣΕΙΣ

Η παρούσα Διαδικασία εφαρμόζεται για την αξιολόγηση της συμμόρφωσης με τις απαιτήσεις του ΕΣΔΠ- ΓΠΑ των λειτουργικών μονάδων του ΓΠΑ και των Προγραμμάτων Σπουδών των ακαδημαϊκών μονάδων.

# ΟΔΗΓΙΕΣ ΕΡΓΑΣΙΑΣ

**9 ΔΙΑΓΡΑΜΜΑ ΡΟΗΣ**

ΑΝΑΦΟΡΑ ΑΞΙΟΛΟΓΗΤΗ

ΠΡΟΓΡΑΜΜΑ ΕΣΩΤΕΡΙΚΗΣ ΑΞΙΟΛΟΓΗΣΗΣ (Ε.4.1.01)

**Έναρξη**

ΔΕΔΟΜΕΝΑ, ΔΕΙΚΤΕΣ, ΕΚΘΕΣΕΙΣ ΠΙΣΤΟΠΟΙΗΣΗΣ, ΕΚΘΕΣΕΙΣ ΕΣΩΤΕΡΙΚΗΣ ΑΞΙΟΛΟΓΗΣΗΣ, ΠΡΟΤΥΠΑ ΕΘΑΑΕ

ΣΧΕΔΙΟ ΔΡΑΣΕΩΝ

ΣΥΝΤΑΞΗ ΣΧΕΔΙΟΥ ΔΡΑΣΕΩΝ

ΠΡΟΓΡΑΜΜΑΤΙΣΜΟΣ ΕΣΩΤΕΡΙΚΩΝ ΑΞΙΟΛΟΓΗΣΕΩΝ

ΠΡΟΕΤΟΙΜΑΣΙΑ ΑΞΙΟΛΟΓΗΣΕΩΝ

ΔΙΕΝΕΡΓΕΙΑ ΑΞΙΟΛΟΓΗΣΕΩΝ

ΚΑΤΑΓΡΑΦΗ ΕΥΡΗΜΑΤΩΝ

ΣΥΝΤΑΞΗ ΑΝΑΦΟΡΑΣ ΕΣΩΤΕΡΙΚΗΣ ΑΞΙΟΛΟΓΗΣΗΣ

ΚΑΤΑΡΤΙΣΗ ΕΥΡΗΜΑΤΩΝ ΕΡΩΤΗΜΑΤΟΛΟΓΙΟ ΑΞΙΟΛΟΓΗΣΗΣ

**Τέλος**